данни на контрагента (образец ГЕ1)
 5.1. Указания относно определени колони
 Колона
 Препратки към правни норми и указания
 010-070
 Идентификационни данни на контрагента:
 Институциите представят идентификационни данни за всеки контрагент, за който е подадена информация. Това включва всички кодове, подадени съгласно колона 010 в образци ГЕ2 - ГЕ5.
 В съответствие с член 394, параграф 1, буква а) от РКИ, институциите представят идентификационни данни за контрагента, към който имат голяма експозиция съгласно определението по член 392 от РКИ.
 Съгласно член 394, параграф 2, буква а) от РКИ, институциите представят идентификационни данни за контрагента, към който имат най-големи експозиции (когато контрагентът е институция или нерегулирано предприятие от финансовия сектор).
 010
 Код
 Този код представлява идентификатор на реда и трябва да е уникален за всеки ред от таблицата.
 Кодът съответства на кода на групата винаги когато е налице група от свързани клиенти. Във всички останали случаи кодът съответства на отделния контрагент.
 Съставът на кода зависи от националната отчетна система, освен когато е налице единна кодификация в Съюза.
 Кодът, който се посочва за група от свързани клиенти, е този на дружеството майка. Когато група от свързани клиенти няма дружество майка, кодът, който се посочва, е този на отделното дружество, което институцията счита за най-значимо в групата от свързани клиенти. Този код се използва по последователен начин във времето.
 020
 Наименование
 Наименованието съответства на наименованието на групата, винаги когато е налице група от свързани клиенти. Във всички останали случаи наименованието съответства на отделния контрагент.
 Наименованието, което се посочва за група от свързани клиенти, е наименованието на дружеството майка, а когато групата от свързани клиенти няма дружество майка, се посочва търговското наименование на групата.
 030
 Идентификационен код на правен субект (код LEI)
 ИКПС на контрагента.
 Идентификационният код на правен субект, който се посочва за група от свързани клиенти, е кодът на дружеството майка. Когато група от свързани клиенти няма дружество майка, кодът, който се посочва, е този на отделното дружество, което институцията счита за най-значимо в групата от свързани клиенти. Този код се използва по последователен начин във времето.
 040
 Местопребиваване на контрагента
 Използва се кодът 3166-1-alpha-2 по ISO на държавата, в която е регистриран контрагентът (включително псевдо кодовете по ISO на международни организации, налични в последното издание на наръчника на Евростат относно платежния баланс).
 За група от свързани клиенти не се посочва местопребиваване.
 050
 Сектор на контрагента
 Всеки контрагент се разпределя в отделен икономически сектор според класовете икономически сектори съгласно FINREP:
 i) централни банки; ii) сектор „Държавно управление“; iii) кредитни институции; iv) други финансови предприятия; v) нефинансови предприятия; vi) домакинства.
 За групи от свързани клиенти не се посочва сектор.
 060
 Код по NACE
 За икономическия сектор се използват кодовете по NACE (Nomenclature statistique des activités économiques dans la Communauté européenne = Статистическа класификация на икономическите дейности в ЕС).
 Тази колона се прилага само за контрагенти, които са „други финансови предприятия“ или „нефинансови предприятия“. За „нефинансови предприятия“ кодовете по NACE се използват с едно ниво на детайлизиране (например „F - строителство“), а за „други финансови предприятия“ - с две нива на детайлизиране, като по този начин се